
Előkészítette:	Hegedűsné Blaskó Anikó aljegyző

Véleményező: 	Pénzügyi, Ügyrendi és Városfejlesztési Bizottság

Döntéshozatal:	egyszerű többség 

Tárgyalási mód:	nyilvános
Tisztelt Képviselő-testület!

Martfű Város Önkormányzatának Képviselő-testülete 2012. november 29-i ülésén döntött a Martfű Város Önkormányzata 100 %-os tulajdonában álló Martfűi Városfejlesztési és Ingatlankezelői Szolgáltató Önkormányzati Nonprofit Korlátolt Felelősségű Társaság alapításáról.
A KFT ügyvezetői feladatait egy fő, Gonda Lajos látta el.
A 2013. július 1-től bevezetett hulladékgazdálkodási szolgáltatás átszervezése miatt az önkormányzati KFT feladata lett a hulladékgazdálkodás, amelyhez abban a helyzetben, a hatályos rendelkezések figyelembe vételével a gazdasági társaságnál szakirányú végzettséggel rendelkező további egy fő vezető kijelölésére volt szükség, Gálné Kiscsatári Lídia Katalin személyében.

2015. május 26-án Gálné Kiscsatári Lídia ügyvezető 2015. június 15-i hatállyal lemondott az ügyvezetői tisztségéről, valamint kérte a munkaviszonyának ezen időponttól történő megszüntetését is, mivel lakóhelyén, Cserkeszőlőben lesz lehetősége elhelyezkedésre.

2015. június 1-jén Gonda Lajos ügyvezető írásbeli nyilatkozatában 2015. június 16-i hatállyal közös megegyezéssel kérte a munkaviszonyának megtartása mellett az ügyvezetői tisztségének ellátása alóli mentesítését.

Megfelelő végzettségű munkavállaló alkalmazásával a KFT hulladékgazdálkodási ágazatának a hatályos jogszabályok szerinti működtetését a továbbiakban is biztosítani kell, azonban ez nem jelenti feltétlenül két fő ügyvezető kijelölési kötelezettségét.

Mindezek alapján javasolom a Tisztelt Képviselő-testületnek, hogy 2015. június 16-tól a Martfűi Városfejlesztési és Ingatlankezelői Szolgáltató Önkormányzati Nonprofit KFT új ügyvezetőjeként egy személy, Veres Gábor Martfű, Szabó Pál út 15. szám alatti lakos kerüljön kijelölésre, aki a tevékenységét munkaviszonyban végzi.
Az önéletrajza az előterjesztés mellékletét képezi.

Egyben javasolom a javadalmazási szabályzat figyelembe vételével a személyi alapbérét bruttó 350.000 Ft-ban meghatározni.

Tisztelt Képviselő-testület!

Kérem, hogy szíveskedjenek az előterjesztésben foglaltakat megtárgyalni és az alábbi határozati javaslatot elfogadni:



../2015.(VI.8.) határozat
a Martfűi Városfejlesztési és Ingatlankezelői Szolgáltató Önkormányzati Nonprofit KFT új ügyvezetőjének kijelöléséről

Martfű Város Önkormányzatának Képviselő-testülete megtárgyalta és elfogadja a Martfűi Városfejlesztési és Ingatlankezelői Szolgáltató Önkormányzati Nonprofit KFT új ügyvezetőjének kijelöléséről szóló előterjesztést és az alábbi határozatot hozza:

Martfű Város Önkormányzatának Képviselő-testülete Veres Gábor, Martfű, Szabó Pál út 15. szám alatti lakost a Martfűi Városfejlesztési és Ingatlankezelői Szolgáltató Önkormányzati Nonprofit KFT ügyvezetőjének munkaviszonyban való foglalkoztatással 2015. június 16-tól határozatlan időre kijelöli, munkabérét bruttó 350.000 Ft-ban állapítja meg. 







Erről értesül:
1./ Jász-Nagykun-Szolnok Megyei Kormányhivatal, Szolnok,
2./ Valamennyi Képviselő, Helyben,
3./ Veres Gábor, Martfű, Szabó Pál út 15.,
4./ Irattár.

Martfű, 2015. június 1.
Dr. Papp Antal

